Urugvayda aylanma ko‘prik foydalanishga topshirildi (foto)

2015-yil oxirida Urugvayning janubiy sohilida, Rocha va Maldonado shaharlari o‘rtasidagi Garson qo‘ltig‘ida aylanma ko‘prik qurilishi yakunlandi, deya xabar bermoqda Travel Ask.

Rafael Vinoli tomonidan loyihalashtirilgan ko‘prik bir yil davomida qurib, bitkazildi.

“Mazkur loyiha an’anaviy avtomobil harakatini ajoyib landshaft va go‘zal ko‘rinishlardan bahra olishga imkon beruvchi ko‘ngilochar sayrga aylantirishni ko‘zda tutadi. Markazda esa yo‘lovchilar uchun hudud barpo etiladi”, — deya ma’lum qiladi Vinoli.